

VLADA REPUBLIKE HRVATSKE

Zagreb, 4. siječnja 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo unutarnjih poslova |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Izvješće o zaštiti od ionizirajućeg zračenja i nuklearnoj sigurnosti u Republici Hrvatskoj za razdoblje od 1. siječnja 2021. do 31. prosinca 2022. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18. i 80/22.), a u vezi s člankom 69. stavkom 1. Zakona o radiološkoj i nuklearnoj sigurnosti („Narodne novine“, br. 141/13., 39/15., 130/17., 118/18., 21/22. i 114/22.), Vlada Republike Hrvatske je na sjednici održanoj 28. prosinca 2023. donijela

**Z A K LJ U Č A K**

Prihvaća se Izvješće o zaštiti od ionizirajućeg zračenja i nuklearnoj sigurnosti u Republici Hrvatskoj za razdoblje od 1. siječnja 2021. do 31. prosinca 2022., u tekstu koji je Vladi Republike Hrvatske dostavilo Ministarstvo unutarnjih poslova aktom, KLASA: 011-02/23-01/363, URBROJ: 511-01-152-23-20, od 13. prosinca 2023.

KLASA:

URBROJ:

Zagreb, 28. prosinca 2023.

PREDSJEDNIK

mr. sc. Andrej Plenković

**O B R A Z L O Ž E NJ E**

Prema članku 69. stavku 1. Zakona o radiološkoj i nuklearnoj sigurnosti („Narodne novine“, br. 141/13., 39/15., 130/ 17., 118/18., 21/22. i 114/22.), ministar unutarnjih poslova je obvezan svake dvije godine, a po potrebi i češće, Vladi Republike Hrvatske podnijeti Izvješće o zaštiti od ionizirajućeg zračenja i nuklearnoj sigurnosti za prethodno dvogodišnje razdoblje.

U vezi s navedenim, Ministarstvo unutarnjih poslova pripremilo je navedeno Izvješće koje obuhvaća razdoblje od 1. siječnja 2021. do 31. prosinca 2022. godine.

Izvješće, između ostalog, obuhvaća podatke o stanju radiološke sigurnosti u Republici Hrvatskoj, sigurnosnim mjerama i primjeni izvora ionizirajućeg zračenja, o postupanju u slučaju radioaktivnosti u okolišu, načinu zbrinjavanja radioaktivnog otpada, mjerama nuklearnog osiguranja i pripravnosti, zadaćama inspektora za radiološku i nuklearnu sigurnost te ostvarenoj međunarodnoj suradnji.

Izvještajno razdoblje definiralo je potrebu daljnjeg razvoja svih segmenata iz područja radiološke i nuklearne sigurnosti.

Ministarstvo unutarnjih poslova, kao regulatorno tijelo za radiološku i nuklearnu sigurnost, će i dalje poduzimati niz sveobuhvatnih aktivnosti koji se prvenstveno odnose na:

* revidiranje i usklađivanje postojećih propisa s pravnom stečevinom Europske unije te relevantnim međunarodnim standardima zaštite od ionizirajućeg zračenja koji se kontinuirano razvijaju
* jačanje ljudskih potencijala u kvantitativnom i kvalitativnom smislu (povećanje broja ljudskih resursa te razvoj njihovih kompetencija kroz permanentno stručno usavršavanje)
* modernizaciju baza podataka za čuvanje i evidenciju podataka, nužnih za bržu i kvalitetniju izradu službenih izvješća, kao i učinkovitiju razmjenu službenih podataka s Europskom komisijom i međunarodnim organizacijama iz područja radiološke i nuklearne sigurnosti i
* daljnju međunarodnu suradnju, razmjenu mišljenja i iskustava s međunarodnim stručnjacima u cilju nalaženja rješenja, prvenstveno aktualne problematike, kao što je mjerenje koncentracije radona u stambenim zgradama, zgradama javne namjene te na radnim mjestima, čija provedba je obvezna u skladu s obvezama preuzetim pravnom stečevinom Europske unije.